Ալեքսանդրա Սնեժկո-Բլոցկայա

Ալեքսանդրա Գավրիլովնա Սնեժկո-Բլոցկայա (, ), խորհրդային ռեժիսոր-մուլտիպլիկատոր։ Հայտնի է հեղինակային հեքիաթների ու աշխարհի ժողովուրդների բանահյուսական երկերի բազմաթիվ էկրանավորումներով։

Կենսագրություն 
Ալեքսանդրա Սնեժկո-Բլոցկայան ծնվել է 1909 թվականի փետրվարի 21-ին Վոլչանսկում (ներկայում՝ Ուկրաինայի Խարկովի մարզում), ինժեներ-երկաթուղագործ Գավրիիլ Նիկոլաևիչ Սնեժկո-Բլոցկու ընտանիքում։ Հայրը վաղ է մահացել, և Ալեքսանդրան դաստիարակվել է ավագ քրոջ՝ Լիդիա Գավրիլովնայի ու նրա ամուսնու՝ Յան Ստանիսլավովիչ Օլշամովսկու ընտանիքում։

Շուտով Ալեքսանդրան ու նրա խնամակալները տեղափոխվել են Ռյազանի նահանգի Շատուրա քաղաք (ներկայում՝ Մոսկվայի մարզում)։ Այնտեղ նա ավարտել է յոթամյա դպրոցը՝ զուգահեռաբար աշխատելով որպես գրադարանավարի օգնական տեղի ակումբում։ Ըստ դստեր խոսքերի՝ հենց այդ ժամանակ է նրա մեջ սեր արթնացել դեպի հեքիաթները, որոնք նա հավաքել ու էկրանավորել է իր ամբողջ կյանքի ընթացքում։

Սովորել է Ճարտարապետա-շինարարական ինստիտուտին առընթեր գեղանկարչության ստուդիայում՝ Իվան Ռերբերգի մոտ, Գեղանկարչության ու գրաֆիկայի կենտրոնական ստուդիայում՝ Իլյա Մաշկովի մոտ։

1932 թվականին աշխատանքի է ընդունվել «Союзкинохроника» կինոամսագրում որպես նկարիչ-ձևավորող։ 1934 թվականին ընդունվել է «Межрабпомфильм» ստուդիայի նկարված կինոյի արտադրամաս, մասնակցել ռեժիսորներ Վլադիմիր Սուտեևի և Դմիտրի Բաբիչենկոյի ֆիլմերի ստեղծմանը որպես նկարիչ-մուլտիպլիկատոր։ 1936 թվականից աշխատել է «Սոյուզմուլտֆիլմ» ստուդիայում որպես օգանական և երկրորդ ռեժիսոր Իվան Իվանով-Վանոյի, Միխայիլ Ցեխանովսկու, Ալեքսանդր Եվմենենկոյի և այլոց խմբերում։

Վլադիմիր Պոլկովնիկովի հետ միասին բեմադրել է «Նարնջագույն վզիկ» և «Կախարդված տղան» մուլտֆիլմերը։ 1956 թվականից աշխատել է ինքնուրույն։

Ալեքսանդրա Սնեժկո-Բլոցկայային մեծ ճանաչում են բերել աշխարհի ժողովուրդների առասպելների ու հեքիաթների էկրանավորումները, մասնավորապես հին հունական դիցաբանության մոտիվներով ստեղծված հինգ մուլտֆիլմերի շարքը, ինչպես նաև Ալեքսանդր Պուշկինի, Ռեդյարդ Կիպլինգի, Արկադի Գայդարի, Սելմա Լագերլյոֆի հեքիաթների էկրանավորումները։

Ալեքսանդրա Սնեժկո-Բլոցկայան մահացել է 1980 թվականի դեկտեմբերի 29-ին, թաղված է Մոսկվայի մարզի Ժելեզնոդորոժնի քաղաքի Ֆենինյան գերեզմանատանը։

Ընտանիք 
 Քույրը՝ Նադեժդա Գավրիլովնա Սնեժկո-Բլոցկայա, խորհրդային նկարիչ,
 Զարմիկ՝ Ալեքսանդր Շվարց (ծնվել է 1945 թվականին), խորհրդային ռուս նկարիչ, երաժիշտ,
 Դուստրը՝ Սուզաննա Լվովնա Բոգդանովա։

Ֆիլմագրություն

Բեմադրող ռեժիսոր 
 1954 – «Նարնջագույն վզիկ» ()
 1955 – «Կախարդված տղան» ()

Ռեժիսոր 
 1937 – «Քաջ նապաստակը» ()
 1947 – «Կուզիկ-Քուռկիկ» ()
 1949 – «Սագեր-կարապներ» ()
 1951 – «Հեքիաթ մեռած թագուհու և յոթ դյուցազունների մասին» ()
 1952 – «Ձյունանուշ» ()
 1957 – «Վերլիոկա» ()
 1958 – «Հեքիաթ Մալչիշ-Կիբալչիշի մասին» ()
 1959 – «Սաթե ամրոցը» ()
 1961 – «Վիշապ» () — «Սև ջրաշուշան» մրցանակ Դելիի II միջազգային կինոփառատոնում
 1962 – «Կախարդական այգին» ()
 1963 – «Բարանկին, մարդ եղիր» () — մրցանակ և բրոնզե մեդալ Վենետիկի XV միջազգային կինոփառատոնում
 1963 – «Արևի դուստրը» ()
 1965 – «Ռիկի Տիկի Տավի» ()
 1967 – «Հեքիաթ ոսկե աքաղաղի մասին» ()
 1968 – «Կատուն, որ զբոսնում էր ինքն իր համար» ()
 «Հին Հունաստանի լեգենդներ և առասպելներ» շարք
 1969 – «Վերադարձ Օլիմպոսից» ()
 1971 – «Լաբիրինթոս» ()
 1971 – «Արգոնավորդներ» ()
 1973 – «Պերսևս» ()
 1974 – «Պրոմեթևս» ()

Բեմադրող նկարիչ 
 1937 – «Սևամորթների հեքիաթ» ()
 1938 – «Հեքիաթ բարի Ումարի մասին» ()

Նկարիչ-մուլտիպլիկատոր 
 1934 – «Թանաքաբիծն Արկտիկայում» ()
 1935 – «Քառյակ» ()
 1935 – «Клякса-парикмахер»
 1937 – «Աղմկոտ լող» ()

Ռեժիսորի օգնական 
 1943 – «Գողացված արևը» ()
 1944 – «Հեռախոս» ()
 1945 – «Ձմեռային հեքիաթ» ()

Գրականություն 
 . 
 Богданова С. Л. «Очерки о жизни и творчестве Александры Гавриловны Снежко-Блоцкой», «Кинограф» № 19, 2008.

Ծանոթագրություններ

Արտաքին հղումներ 
 
 Ալեքսանդրա Սնեժկո-Բլոցկայա — Энциклопедия отечественного кино
 Ալեքսանդրա Սնեժկո-Բլոցկայայի էջը Аниматор.ру կայքում
 Սնեժկո-Բլոցկայա, Ալեքսանդրա Գավրիլովնա

Ռուս մուլտիպլիկատորներ
Խորհրդային մուլտիպլիկատորներ
20-րդ դարի մուլտիպլիկատորներ
Խորհրդային կինոռեժիսորներ